பட்டுக்கோட்டை நகரின் கிழக்கே 7 கி.மீ தொலைவில் உள்ளது பழஞ்சூர் கிராமம். இங்கு 1000 ஆண்டுகளைக் கடந்த பழமலைநாதர் சிவாலயம் அமைந்துள்ளது. இந்தக் கோயிலில் ஆழ்துளைக் கிணறு அமைக்கும் பணியில் ஈடுபட்டபோது பதினைந்து ஐம்பொன் விக்கிரகங்கள் கண்டெடுக்கப்பட்டன. இந்தச் சிலைகள் அனைத்தும் 12-ம் நூற்றாண்டைச் சேர்ந்தவை என்று தெரிய வருகிறது. சோழர்களால் கட்டப்பட்ட பழமலைநாதர் கோயில், பிற்காலத்தில் சிதைவுற்று நலிந்து போனது. சோழர்களின் கலைநயம் பொருந்திய ஐம்பொன் சிற்பங்களை அள்ளிச் செல்வதில் அந்நிய மன்னர்கள் பெரிதும் ஆர்வம் காட்டினார்கள். அவர்களிடமிருந்து காக்க, மக்கள் இச்சிலைகளைப் பூமிக்குள் புதைத்து வைத்திருக்கலாம் என்று ஆய்வாளர்கள் கருதுகிறார்கள். .